Wedel-Jarlsberg, der 1763 fik [[det hvide bånd]] samt enkedronningens orden [[l'union parfaite]], blev [[1768]] beskikket til [[amtmand]] over [[Aabenraa Amt|Aabenraa]] og [[Løgumkloster Amt]]er. I april [[1772]] udnævntes han til overlanddrost i Grevskaberne [[Oldenborg (land)|Oldenborg]] og [[Delmenhorst]], hvilken post han beklædte indtil mageskiftets afslutning [[1773]]. Han trak sig derefter tilbage fra statstjenesten, fik [[1774]] titel af [[gehejmekonferensråd]] og modtog [[1783]] [[Elefantordenen]]. [[1779]] købte han for 30000 Rdl. [[Ravnstrup (Herlufmagle Sogn)|Ravnstrup]] ([[Tybjerg Herred]]), hvor han tog ophold. Af sin nabo og modstander i opfattelsen af landbosagen, [[Tyge Rothe]], roses han som en human godsejer, der fortjener "en Hædrelsens Tribut", skønt der ellers over ham "hvilede Aanden fra gamle lærde Brahers, Rantzauers og Rosenkrantzers Dage".
Litteratur Titler Samfund Historie Lister_over_personer Videnskab Organisationer